《赵再可邦君六月雨应祷》
宋代·袁说友

长夏何堪日日晴，德音优渥遍群氓。
黄堂少试为霖手，赤地今群喜雨声。
诚意自知关善政，天心正不远人情。
四郊已报四家语，一饱应无百计营。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。